১৮ শতকের শেষাংশ হতে উনিশ শতকের মাধ্য সময় পর্যন্ত গীত প্রধান পদ্যছন্দে ধর্মীয় কিংবা সমাজ ভিত্তিক কাহিনীগুলিকে রুপকল্পের  মাধ্যমে চরিত্রে চিত্রিত করে তার মঞ্চে কিংবা খোলা আসরে অভিনীত হত মুলতঃ তাইই যাত্রা গান এর পরে অবশ্য ইংরেজী থিয়েটারের প্রভাবে যাত্রার মুল চেহারা বদলাতে থাকে। যাহোক সে সময়ে নড়াইলের জমিদার বাড়ী কেন্দ্রীক সংস্কৃতি জাকজমকের সংগে সম্পন্ন হত এবং এর প্রভাবে উৎসাহিত হয়ে বিভিন্ন এলাকায় যাত্রাসহ সাংস্কৃতিক অন্যান্য বিষয় ও বিখ্যাত গায়ক, অভিনেতা, অভিনেত্রী সুরশিল্পীসহ যোগ্যতা সম্পন্ন মানুষের আবির্ভাব নড়াইলে দেখা যায়।  জমিদার ভ্রাতা বাবু মহীন্দ্র রায় সর্বপ্রথম নড়াইলে যাত্রাদল গঠন করেন এবং বিখ্যাত অভিনেতা শেলকম সাহেব  তার দলভূক্ত ছিলেন। এরপর অত্র জেলায় নিম্নবর্ণিত যাত্রাদল গঠিত হয় এবং দলগুলো অতি সুনামের সাথে পরিচালিত হতে থাকে।  ০১। মুকুল অপেরা, মহিষখোলা, নড়াইল ।  ০২। মহামায়া যাত্রা নলদীরচর গোবরা, নড়াইল।  ০৩। স্মৃতি দুর্গা অপেরা গোবরা নড়াইল।  ০৪। মালিয়াট যাত্রা পার্টি, মালিয়ার্ট নড়াইল ।  ০৫। দিপালী অপেরা, কালিয়া, নড়াইল।  ০৬। রংমহল অপেরা, কালিয়া, নড়াইল ।  ০৭। সত্যস্বর অপেরা, সিংগাশোলপুর, নড়াইল ইত্যাদি যাত্রাদল ও খ্যাতিমান শিল্পী কুশলী সম্পর্কে জানা যায়।